Miljoene vir Cullinan-diamant betaalDie seldsame blou diamant wat in Cullinan gevind is (Foto: ANA) ŉ Seldsame blou diamant van 20.08 karaat wat by Petra Diamonds Cullinan-myn in die ooste van Pretoria gevind is, is vir miljoene verkoop. Die maatskappy het Vrydag gesê die diamant is vir $14,9 miljoen (R219,1 miljoen) verkoop. Dit verteenwoordig ongeveer $741 000 (byna R11 miljoen) per karaat. “Ons is baie tevrede met die uitslag. Dit is in lyn met ons verwagtinge en bevestig die weerstandigheid in die waarde van hoëgehalte bloue diamante, ongetwyfeld een van die natuur se mees seldsame verskynsels,” het Richard Duffy, uitvoerende hoof van Petra Diamonds, gesê. “Ons sien uit daarna om hierdie besonderse steen se vordering te volg tot sy gepoleerde vorm.” Die diamant is in September 2019 in Cullinan gevind. “Die koper is ŉ vooraanstaande diamantmaatskappy wat anoniem wil bly,” het die maatskappy in ŉ verklaring gesê.